**KUNFEHÉRTÓ KÖZSÉG KÉPVISELŐ-TESTÜLETE**

1983-1/2021.

**K I V O N A T**

Kunfehértó Község Képviselő-testületének 2021. június 30-án megtartott

nyílt ülése jegyzőkönyvéből

*(kihagyva a kihagyandókat!)*

***39/2021.(VI.30.)Kt.sz. H a t á r o z a t***

**Előterjesztés a települési fogorvosi feladatainak ellátására pályázat kiírása tárgyában**

1. Kunfehértó Község Önkormányzatának Képviselő-testülete az

egészségügyről szóló 1997. évi CLIV törvény 152. § alapján pályázatot hirdet vegyes fogászati körzet ellátására:

Pályázati felhívás:

Ellátandó feladat:
**Kunfehértó Község** Képviselő-testületének, az egészségügyi alapellátási körzetek megállapításáról szóló 16/2016.(X.27.) önkormányzati rendeletben meghatározott vegyes fogorvosi körzet a község teljes közigazgatási területi ellátási kötelezettséggel, az önkormányzattal kötött feladat – ellátási szerződés szerinti működtetése

Működtetés formája: egyéni egészségügyi vállalkozás vagy társas vállalkozás tagjaként

A fogászati körzet lakosságszáma: 2265 fő

A fogászati rendelő címe: 6413 Kunfehértó, Szabadság tér 7.

Pályázati feltételek:
•    A háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet szerinti képesítés, valamint az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII.23.) Korm. rendelet és az egészségügyi szolgáltatás gyakorlásának általános feltételeiről, valamint a működési engedélyezési eljárásáról szóló 96/2003. (VII.15.) Korm. rendeletben előírt egyéb feltételek
•    büntetlen előélet

A pályázathoz csatolni kell:
•    a szakirányú végzettséget, szakképesítést igazoló okiratok másolatát,
•    külföldön szerzett diploma esetén a honosításról szóló határozatot,
•    részletes szakmai tevékenységet bemutató önéletrajzot,
•    egészségügyi vállalkozási engedély másolatát, vagy 30 napnál nem régebbi cégkivonatot,
•    3 hónapnál nem régebbi erkölcsi bizonyítványt,
•    egészségügyi alkalmasság igazolását,
•    működési nyilvántartási igazolvány másolatát,
•    nyilatkozatot, mely szerint a pályázó hozzájárul ahhoz, hogy a pályázati eljárás résztvevői a pályázati anyagát megismerhessék,

•    nyilatkozatot arról, hogy a pályázó pályázata elbírálását a Képviselő-testület nyílt, vagy zárt ülésén kéri e,

•    nyilatkozatot arról, hogy a pályázó a tevékenység megkezdéséhez szükséges személyi feltételeket (asszisztens) biztosítja,

A munkakör betölthetőségének időpontja: hatósági engedélyek megszerzését követően azonnal, legkorábban **2021. december 1**. napjától tölthető be.

A pályázat benyújtásának határideje:2021. október 25.

A pályázat benyújtásának módja:
•    Postai úton, Kunfehértó Község Polgármesteréhez címezve (6413 Kunfehértó, Szabadság tér 8.).
•    Személyesen: Kunfehértó Község Polgármesteri Hivatala (6413 Kunfehértó, Szabadság tér 8.) titkárságán
•    A zárt borítékon fel kell tüntetni: „Fogorvosi pályázat”.

A pályázat elbírálásának módja, rendje:
Elbírálás a pályázat benyújtását követő testületi ülésen. A kiíró fenntartja magának azt a jogot, hogy a pályázati eljárást érvénytelenné nyilvánítsa.

A pályázati kiírás további közzétételének helye:
•    Egészségügyi Közlöny
•    Saját honlap: www.kunfeherto.hu

Egyéb információk:
•    a pályázat elbírálásnak határideje: **2021. október 27.**
•    Eredményes pályázat esetén az önkormányzat határozatlan időre szóló feladat-ellátási szerződést köt, melyben a felek a működés feltételeit rögzítik.
•    A fogorvosi alapellátás keretébe tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3) Korm. rendelet alapján, az egészségügyi szolgáltatónak a Nemzeti Egész-ségbiztosítási Alapkezelő területileg illetékes szervével kötött finanszírozási szerződés alapján történik
•    A pályázati kiírással kapcsolatosan további információt Huszár Zoltán polgármester nyújt a 77/507-100-as telefonszámon.

*2. Kunfehértó Község Önkormányzatának Képviselő-testülete megbízza a polgármestert a szükséges intézkedések megtételére.*

*Határidő: azonnal*

*Felelős: Huszár Zoltán polgármester*

*Értesülnek: képviselők, polgármester, jegyző, munkaügyi üi.*

*(kihagyva a kihagyandókat!)*

K.m.f.

 Huszár Zoltán sk. Kónya Tímea Renáta sk.

 polgármester jegyző

Kivonat hiteléül:

(: Csordás Bettina:)

hatósági ügyintéző